કોલંબિયા યુનિવર્સિટીના વિખ્યાત ન્યૂરોસાયન્ટિસ્ટ કેવિન એન.ઓકશ્નર સોશિયલ નેટવર્ક્સના સારા એવા જાણકાર અને અભ્યાસુ પણ છે. તેમના મતે નવું સંશોધન ગંભીર, ઉશ્કેરણીજનક અને ઉત્તરોની સરખામણીએ વધારે પ્રશ્નો સર્જે તેવું છે. કેમેસ્ટ્રી આમાં કેવો આગળ પડતો ભાગ ભજવે છે તે અંગે પોતાનું જ ઉદાહરણ આપતા ઓકશ્નર જણાવે છે કે, મારી ભાવિ પત્ની અને હું, અમે બંને ન્યૂરોસાયન્ટિસ્ટ્સના એક જ પ્રોફેશનમાં હતાં અને વેબસાઇટ પર ચેટિંગ પણ કરતાં હતાં, પરંતુ અમારો ક્યારેય એકબીજા સાથે મેળ પડ્યો ન હતો. ત્યાર બાદ અમે બંને સહકર્મચારી તરીકે મળતાં થયાં અને માત્ર બે જ મિનિટમાં અમને ખ્યાલ આવી ગયો કે, અમારા બંનેમાં એવી કોઈ કેમેસ્ટ્રી મોજૂદ હતી જે અમારી વચ્ચે રિલેશનશિપ પેદા કરતી હતી.